Anjing gembala Eropah Timur

Anjing gembala Eropah Timur ialah satu baka anjing gembala biri-biri Ukraine dan Rusia. Ia dibiakbakakan secara terpilih di Kesatuan Soviet daripada anjing gembala Jerman untuk mewujudkan anjing lebih besar dengan daya ketahanan lebih baik terhadap keadaan sejuk dan diniatkan untuk kerja ketenteraan dan pengawalan.

Sejarah
Anjing gembala Eropah Timur dibiakbakakan di Kesatuan Soviet pada awal abad kedua puluh. Pada tahun 1920-an, sebilangan anjing gembala Jerman diimport dari Jerman ke Republik Sosialis Soviet Ukraine. Di sana, program pembiakbakaan diasaskan dengan tujuan adaptasi baka ini terhadap keadaan iklim mencabar Kesatuan Soviet. Selama beberapa dekad pembiakbakaan terpilih, suatu bentuk jelas berbeza bagi anjing gembala telah diwujudkan daripada yang dikenali di Barat; mulai tahun 1950, ini dinamai anjing gembala Eropah Timur. Walaupun pada mulanya baka ini berpusat di Ukraine, ia kemudian tersebar ke serata Kesatuan Soviet, namun ia mengalami kesukaran di Medan Timur semasa Perang Dunia Kedua. Pada penghujung peperangan, terdapat banyak import anjing gembala Jerman dari Jerman; pengimportan adalah mustahil sebelum peperangan.

Anjing gembala Eropah Timur digunakan banyak-banyak oleh pihak tentera dan polis dalam Kesatuan Soviet sebagai anjing pengawal dan anjing penghidu. Ia merupakan kegemaran KGB, yang hanya pernah membela contoh-contoh hitam padu; jika seekor anak anjing bukan hitam tunggal lahir dalam perinduk yang dibiakbakakan oleh KGB, seluruh perinduk dimusnahkan dan pembiakbakaan itu tidak diulangi. Piawaian baka diluluskan pada tahun 1955 oleh Jawatankuasa Pusat USSR DOSAAF dan, pada tahun 1964, oleh Presidium Persekutuan Pembiakbakaan Anjing Khidmat. Anjing gembala Eropah Timur kini ialah antara baka anjing paling banyak di Rusia dan di beberapa buah negara bekas anggota Soviet.

Berkuat kuasa mulai 1 Januari 2017, anjing gembala Eropah Timur diiktiraf oleh  dan, dengan itu, diiktiraf oleh , Suomen Kennelliitto, Hundaræktarfélag Íslands, , dan Svenska Kennelklubben.

Ciri
Anjing gembala Eropah Timur adalah lebih besar dengan ketara daripada anjing gembala Jerman dan menunjukkan banyak dimorfisme seks: jantan biasanya berdiri setinggi  pada paras kelasa namun sesetengah dapat menjadi setinggi ; betina pula biasanya setinggi . Lapis bulunya padat dan sederhana panjang dengan lapis bulu bawah cukup terbentuk dan kerap dengan helaian bulu lembut lebih panjang pada telinga, leher, anggota, dan ekor. Ia mungkin hitam dan sawo matang, sabel, atau hitam padu; anjing brindle atau anjing putih adalah jarang. Matanya mungkin perang, ambar, atau biru; mata berwarna ganjil diketahui. Telinganya panjang dan tegak dan kakinya besar dengan jari kaki panjang yang memberikan penampilan mirip kasut salji.

Baka ini dianggap amat cerdas, berani, tekun, dan tabah dan para pemilik kerap memerihalkan perangainya serupa dengan perangai anjing Dobermann.

Catatan

Rujukan

Pautan luar




Gembala Eropah Timur, Anjing
Gembala Eropah Timur, Anjing
Gembala Eropah Timur, Anjing
Gembala Eropah Timur, Anjing
Gembala Eropah Timur, Anjing